text: KANIADTONG milabay nga Huwebes, samtang nagkape ko sa mga alas 10 sa buntag nagkalingaw pud ko ug scan sa akong Facebook page. Duna ko’y nakita nga post nga naghatag ug mga ngalan sa mga dapit nga mao kuno ang “vaccination centers” dinhi sa dakbayan sa Dabaw.
text: #000000
text: Di nako seguro kon mao lang ba kadto ang mga “vaccination centers” ug kon tinuod ba usab ang maong mga dapit. Ngano nga duna koy ginagmay nga pagduda sa kamatuoran sa maong gitala nga mga dapit kay wala man ko kakita ug logo sa Dakbayan sa Dabaw kauban sa maong post. Mao nga hangtud adunay opisyal nga pagkonpirma si Mayor Inday Sara sa maong mga sentro diha pa ko kumpleto nga mutoo sa maong talaan.
text: #000002
text: Pero agi ug paghatag ug basihan sa argumento, kon tinuod man ang maong mga natala nga mga dapit, klaro nga kini mopasa gyud sa gikinahanglan nga oras sa pagbiyahe sa bakuna gikan sa “storage facility” niini hangtud sa maong mga dapit. Una, kay ang mga anaa sa listahan nga mga “vaccination centers” dili halayo sa downtown o sa mga nahibw-an nga mga posibling butangan sa mga bakuna.
text: #000003
text: Ikaduha, sayo ug mas dali ang pagbiyahe sa mga sakyanan nga kargahan sa bakuna ug sa mga personahe nga magpahiluna sa programa sa pagbakuna sama sa mga doktor ug nurses, ug ubang mga health staff. Kini tungod kay ang convoy sa ilang mga sakyanan lakip ang bakuna, aduna may mga pulis nga maggiya aron mahawan ang ilang agi-anan. Mao nga kon ang hisgutan ang kahapsay sa biyahe ug kasiguro-an nga dili maunsa ang bakuna sa pagdala niini ngadto sa mga “vaccination centers” klaro gyud nga ikapaneguro sa gobiyerno.
text: #000004
text: Mao nga samtang akon gihigop ang akong kape ug gihunahuna ang maong sitwasyon mora ug naaninaw nako sa alisngaw sa kape ang mga posibling mahitabo kon ang pagbakuna adto lamang sa mga sentro nga natala sa maong post sa Facebook.Himuon nato nga ehemplo ang” vaccination center” nga mahimutang sa Bunawan ug ato pud nga tugtan nga ang maong sentro magserbisyo sa pagbakuna sa mga tawo sa palibot sa Bunawan sama sa mga barangay nga sakop sa maong distrito.
text: #000006
text: Unsa man ka daghan sa mga sakyanan publiko nga nagbiyahe ngadto sa mga barangay sa kabukiran sa palibot sa Bunawan? Tinuod nga dunay mga tricycles ug mga habalhabal apan igo ba ang ilang gidaghanon aron sa paghakot sa mga magpabakuna ngadto sa sentro? Unsa usab ka dugay ang biyahe gikan ug pauli sa maong mga dapit.
text: #000007
text: Gawas lang kon kada usa sa mga anaa sa “priority list” mahatagan sa ilang “schedule” nga adlaw ug posibli oras sa pagbakuna mahitabo nga sila makahimo na ug estimit sa oras sa ilang paggikan sa ilang mga panimalay. Dako ang posibilidad nga kada usa sa magpabakuna mogikan ug sayo kaayo ug ang mahitabo magponsisok na hinuon unya ang katawhan sa sentro. Unsaon na lang ang social distancing protocol?Dinhi seguro nga aspeto tun-an sa mga nagdumala sa “mass vaccination program” sa dakbayan ang pagmugna ug sistema nga malikayan ang maong senaryo sa sentro.
text: #000008
text: Unsaon man ang bakuna kon dili makaabot sa tukma nga oras ang angayan bakunahan kay wala o di ba kulang ug kasakyan? Kon mahimo ug matantiya sa gobiyerno nga mahimong ang pagbakuna himuon sa matag barangay seguro mas molampus pa kini sa katuyoan sa programa nga mabakunahan ang kadaghanan sa mga Pilipino.
text: #000009
text: Pero kon ang sistema nga sagupon sa gobiyerno mao lamang kadtong maghatag ug kasayon sa kalihukan sa usa ka hut-ong sa kinatibuk-an nga programa segurado gyud nga dili kini mosangpot sa katumanan nga gilantaw sa maong tiningob nga pagbakuna.
text: #000011